Corsaren, 1842-12-16
Artikler efter "le Charivari". VI. En Revolution i St. Petersborg. Paa en Tid, da der foregaaer saa mange vigtige politiske Ting i Verden, da Englænderne faae Prygl af Afghanistanerne, prygle dem igjen og tilsidst rømme Landet, da den himmelske Keiser i det himmelske Rige slutter Fred med de rødhaarede Barbarer og tillader dem at forgive hans Undersaatter efter Hjertenslyst med Opium, da Slesvig-Holstenerne kaste en Mand paa Døren, fordi han er saa dristig at tale sit Modersmaal, og han saa ovenikjøbet bliver skjældt Huden fuld paa Dansk af Commissarius i den jydske Stænderforsamling: - paa en saadan Tid erfarer man med en ikke mindre stor Overraskelse en Begivenhed, som under andre Omstændigheder vilde betragtes som umulig. En Revolution er udbrudt i St. Petersborg; denne Revolution, som vil frembringe overordenlige Forandringer i den europæiske Politiks Stilling, har fat Litt, Vianisten, den store Litzt, den vidunderlige Lixt, den haarrige Lixzt, den eneste Lizt i Verden, paa Thronen over alle Russer. Vor Correspondent sender os ved en overordenlig Coureer nøiere Oplysninger om denne utrolige Begivenhed, hvilke vi ile med at offenliggjøre. St. Petersborg, den 9de Octbr. Jmorges udbredtes det Rygte i vor Stad, at Lift, givende efter for et Folks Bønner, der forguder ham, havde bestemt sig til at komme til St. Petersborg. Enthusiasmen forplantede sig som en Lynild til alle Folk. Den 9de Octbr., Kl. 6 om Eftermid. Staden og Forstæderne blive frivillig illuminerede; i hvert Vindue staaer en Voxkjerte, i hvert Glughul en Skillingspraas. Den første Virkning af Lifts Ankomst er, at Tællen stiger uhyre i Priis. Klolken 7. Man antænder en Glædesild og Mutschikerne dandse en russisk Fandango i Gaderne, der ere behængte med Guirlander af levende Blomster. Klokken 8. En Cordon af Estafetter er ingt stationeret paa Veien til Riga, for hver Time at signalisere den Postvogn, der inderslutter den berømte Seierherre over de europæiske Pianoforter. 10de Octbr., Kl. 6 om Morgenen. Den St. Petersborgske Befolkning stiger op paa Taarnene, klavrer op paa Tagene og stikker Hovedet ud af Skorstenene for at see Lizt i det Fjerne. Hr. Resselrode er urolig og meddeler Hr. Tatitscheff sin Bekymring; men denne gjør sig lystig derover. Kl. 8 om Morgenen. En Coureer kommer med Tungen ud af Halsen; han har seet en Støvsky og i denne Støvsky et langhaaret Hoved. Jndbyggerne styrte hen til Portene. Skyen ankommer, brister, og Litt viser sig i al sin Pomp med en kastaniebruun Paletot og en graa Hat. Klokken 9. Folket vedbliver at trække Vianistens Reisevogn, for hvilken det har spændt sig. En Æresgarde gaaer i Spidsen. Tre Grevinder standse Toget paa Newsky-Perspectivet og række den lokkede unge Mand en Bouquet. Middag. Lift har givet en Concert paa den store Plads. Man hører endnu hans Variationer i Forstaden; hans sidste ut har omstyrtet Klokketaarnet paa en Kirke; men de iordnende Vifaldsyttringer, som ledsagede hans Spil, have reist det igjen. Kl. 8 om Aftenen. Man bemærker en dump Bevægelse i det keiserlige Theaters Orchester. De Herrer Musici hvidske sagte til hinanden. Disse Tegn paa Urolighed beskjæftige Gemytterne i høi Grad. Kl. 9 om Aftenen. Hr. Resselrode havde Ret. Man erfarer i dette Øieblik, at Choristerne opløfte Oprørsskriget med et tusinde Gange gjentaget "Leve Lizt!" Kl. 11 om Aftenen. Grupper af Musikanter ile gjennem Gaderne og kalde Folket til Jnstrumenterne. Et Corps Basunblæsere have bemægtiget sig de Nowgorodske Jægeres Caserne, en Colonne Violiner drager imod Citadellet. Midnat. Ministerconseilet har forsamlet sig. Spørgsmaalet er, om der skal anvendes Tvangsmidler, eller om man skal søge at underhandle; men en Serenade forstyrrer Deliberationen. Tohundrede Vianoforter have begyndt Angrebet med en Phantast af Litzt og bragte Conseilet i Forvirring. Kl. 1 om Morgenen. Musiken ved Mourawieffs Kyrasserer slaaer sig paa Jnsurrectionens Parti. Et Corps Violonceller fører Litzt bort fra hans Hdtel, hvor han er gaaet tilsengs, og trækker ham i det blotte Undertøi i Triumph. Synet af ham har fordoblet de kofakkiske Musicanters Jver: en Enthusiasme, som vi ikke ville befatte os med at beskrive, har bemægtiget sig Folket; de russiske Damer styrte sig for hans Hestes Fødder. Vi have sagt, at Lizt var i det blotte Undertøi, men man vilde ikke høre os. Kl. 2 om Morgenen. Man erfarer, at de seierrige Fløiter have bemægtiget sig Citadellet. Hr. Resselrode raaber: "Jeg havde nok Grund til at være urolig!" Kl. 4 om Morgenen. Alt giver efter for den almindelige Henrykkelse. Det er afgjort!... Keiseren, indesluttet i sit Palais, indgiver sin Dimission; det Romanoffske Dynasti viger Pladsen for den Liztske Familie. Klokken 6. J sin overordenlige Ædelmodighed har Lizt villet beholde det gamle Ministerium; men det gamle Ministerium er fundet hængt i en Klokkestræng, egenhændig hængt.